Die Genootskap Ontstaan van Genootskap 2017 / 2018 Raad Personeel
Joernale 2017 Joernaal 2016 Joernaal 2015 Joernaal 2014 Joernaal 2013 Joernaal 2012 Joernaal 2011 Joernaal 2010 Joernaal 2008 Joernaal 2007 Joernaal 2004 Joernaal 2002 Joernaal 2000 Joernaal
VEILINGS ► Veilingsuitslae
◄ Terug na vorige bladsy
Tydens die Weskus Promosieveiling, Vredenburg op 30 Augustus 2012 is 41 SA Vleismerino ramme aangebied teen ‘n gemiddelde prys van R6 152.00. Die hoogste prys behaal was R14 000. BKB Wes-Kaap het die veiling aangebied.
V.l.n.r.: Koper : A C McLachlan, Saldanha; Verkoper : N E Pienaar, Vredenburg; Hanteerder : Willem Talmakkies, Vredenburg; Stoetvee-Afslaer : Ters Marais, Paarl Sportminister kap Engelse uitjouers | Netwerk24
20 Augustus 2019 16:36
Nigel Adams, Brittanje se minister van sport, het Dinsdag die uitjouery wat die Australiese krieketspeler Steve Smith tot dusver in die krieketreeks om die As in Engeland moes verduur as “onsmaaklik” beskryf.
Smith, ’n staatmaker vir die besoekers in die eerste twee toetse, sal die verbale teistering gespaar wees in die derde toets op Headingley, wat Donderdag begin.
Hy is in die eerste beurt van die tweede toets op Lord’s deur ’n giftige opslagbal van die sneller Jofra Archer neergevel.
Ofskoon hy na behandeling later voortgekolf het, was hy nie in die tweede beurt in aksie nie, met Marnus Labuchagne wat so die eerste kolwer-plaasvervanger in toetskrieketgeskiedenis geword het.
Daar is Dinsdag ná ’n opvolgondersoek besluit dat Smith nie in die derde toets sal speel nie, weens simptome van harsingskudding.
Smith was tot dusver die steunpilaar in die Aussie-kolforde, met beurte van 142 en 144 in die eerste toets, wat die aanvoorwerk vir Australië se sege gedoen het.
Steve Smith lê op die naat van sy rug nadat ’n opslagbal van Jofra Archer hom neergevel het. Hy is kort hierna van die veld af, maar het later teruggekeer en 92 lopies aangeteken. Foto: Getty Images
Hy het ook, ondanks die kopskoot, in die tweede toets die besoekers se bas gered met ’n telling van 92. Dié toets het onbeslis geëindig.
Ondanks sy heldedade met die kolf, het Smith telkemale onder Engelse uitjouers deurgeloop vir sy aandeel in verlede jaar se omstrede balpeuter-skandaal teen Suid-Afrika op Nuweland.
Dit het so erg geraak dat dit Adams genoop het om in die openbaar sy misnoeë met die gedrag van Engelse ondersteuners te uiter.
Ofskoon die meerderheid van die skare op hul voete was ná sy puik beurt van 92 op Lord’s – dit nadat Archer se opslagbal hom 40 minute lank van die veld gedwing het – was daar steeds ’n klomp mense wat hul misnoeë met hom gewys het.
“Dit is so dat die meeste mense hom toegejuig het, maar daar was steeds mense wat hom uitgejou het,” het Adams aan The Sydney Morning Herald gesê.
“Dit was swak smaak, om die minste te sê. Die spelers wat by die balpeuterskandaal betrokke was (Smith, David Warner en Cameron Bancroft), het almal hul straf uitgedien.
“Smith, spesifiek, is ’n manjifieke kolwer en hoewel ek uit die aard van die saak nie wil sien hoe hy té veel lopies teen Engeland opstapel nie, kan ’n mens nie anders nie as om hom te bewonder.
“Hy is ’n uitstekende kolwer en as ware sportliefhebbers moet ons hom toejuig, nie uitjou nie,” sê Adams.
Labuschagne sal in alle waarskynlikheid in Smith se plek vir die derde toets aantree nadat hy sy geleentheid op Lord’s aangegryp het met ’n beurt van 59. Dit het boonop gehelp om die onbesliste uitslag af te dwing. - Reuters
Meer oor: Harsingskudding | Opslagbal | Steve Smith | Uitjouery | Reeks Om Die As | Engeland | Australië
Smith staan tussen Engelse en ’n sege